**KRITERIJ OCENJEVANJA PRI NARAVOSLOVJU - 7. RAZRED**

**Ocena sestoji iz dveh delov, pri čemer je vsak del vreden natanko 50% končne ocene.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Del**

Prvi del ocene, sestoji iz treh sklopov in ste ga do sedaj morali že opraviti (če ste sledili navodilom na spletni strani šole). Narediti ste morali povzetek snovi o premikanju različnih vrst živali, opisati izbrano vrsto ribe in narediti 3D model ribe/morskega sesalca po vašem izboru. Pripenjam vam kriterije (ki sem jih priložil tudi v DL) za pomoč pri pisanju.

**Kriteriji uspešnosti za oblikovanje povzetka:**

* povzetek je **shematski** (ni stavkov), je **pregleden** in je **strokovno pravilen**
* prikazana je **smiselna delitev žival**i glede na možnost premikanja (se premikajo, se ne premikajo) in
* prikazana je delitev glede na **način premikanja** v določenem življenjskem prostoru
* ustrezno so vključeni **primeri prilagoditev** živali glede na način premikanja
* ustrezno so vključeni **načini/vrste premikanja** v določenem okolju
* povzetek je obogaten s skicami/slikami/posnetki ... je **inovativen, vizualno - na izgled privlačen**

**Kriteriji uspešnosti za opis ribe so:**

* Opis je **sistematičen** (najprej opišeš riba kot celoto- kakšna je njena oblika telesa, barva …, potem nadaljuješ z opisom posameznih delov od glave proti repu),
* Opis je **natančen** (vključuje čim več podrobnosti/značilnosti določevalnih znakov; npr. ima podstojna usta in nima brkov),
* V opis so vključene **ustrezni in pravilni deli telesa oz. znaki** (razvidno je, da si pri opisu uporabil/-a učno gradivo “[Določevalni znaki pri ribah](https://drive.google.com/drive/folders/1nQnZ0WUQimNYnNTlb5QGrLdbyed5TeeQ)”),

- Opis vključuje **zgolj opažanja**, ne predvidevanja ali sklepanja (npr. ime ribe ali kje živi, kako diha … tega iz slike ne moremo opaziti)

**Kriteriji uspešnosti za izdelavo modela:**

- Model naj bo velik cca 10 x 5 cm

- Naj bo 3D

- Iz modela naj bo razvidno ali je riba dobra/slaba plavalka (premisli kakšna mora biti, glede na življenjski prostor, ki si si ga izbral)

- Iz modela naj bo razvidno čim več prilagoditev v zunanji zgradbi, ki so za to okolje primerne (oblika plavuti, oblika telesa)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Del**

**Priprava krajšega referata/seminarja.**

V tem delu boste naredili krajši seminar (2-4 strani), v katerem boste podrobno opisali ribo/morskega sesalca, ki ste si jo izbrali za vaš 3D model.

Seminar mora vsebovati:

* Natančen opis zunanjih struktur ribe/morskega sesalca (obliko in število vseh plavuti, postavitev in velikost oči, barva, luske, zobje (jih ima ali ne, kakšni so, koliko jih ima-če obstaja podatek,..), škrge in druge vrstno specifične strukture (npr: hrbtne bodice, brki,…)
* Natančen opis premikanja (Npr: se premika po dnu ali prosto plava?, pogosto išče zatočišče med koralami?, se premika s celim telesom kot morski pes ali giba le plavuti, kot ribe koralnega grebena?,..)
* Natančen opis ekosistema v katerem živi (opišite biotop in biocenozo, naštejte 5 organizmov, ki prav tako živijo v tem ekosistemu, natančno opredelite ekosistem – morje je preveč splošen izraz - npr: koralni greben, opišite biodiverziteto ekosistema in kakšna zanimivost)
* Natančen opis organskih sistemov (opišite dihala, prebavila, izločala, obtočila in na kratko živčevje)
* Natančen opis čutil (ne pozabite na: pobočnico, voh, vid in elektroreceptorje)
* Opisi delovanje ribjega mehurja, zakaj ga ribe potrebujejo?
* Navedite vire literature na koncu vašega seminarja
* Klasificirajte vašo izbrano žival v sistem (napišite rod, družino in red – latinska imena niso obvezna, so pa zaželena)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KRITERIJ ZA PRIDOBTEV OCENE**

|  |  |  |  |  |
| --- | --- | --- | --- | --- |
| NZD (1) | ZD(2) | DB(3) | PD(4) | ODL (5) |
| -ne odda vseh 3 sklopov prvega dela, oddani sklopi so slabo napisani, vidi se da ni uporabil nobene dodatne literature-neizdelan 3D model ribe-obseg seminarja je krajši od 2 strani, neberljiv, nepovezanost stavkov, učenec se ne drži začrtanih smernic za izdelavo seminarja-učenec zamudi rok oddaje seminarja za več kot 5 dni-učenec ne uporablja dodatnih virov | -zelo pomanjkljivi opisi v prvem delu-3D model ribe je narejen zelo površno, strukture ribe se ne razberejo-Obseg seminarja je natanko 2 strani-ne odgovarja v celih stavkih-začrtane smernice mu predstavljajo vprašanja na katere odgovarja z eno besedo- učenec zamudi rok oddaje seminarja za 2 dni-edini dodatni uporabljeni vir je Wikipedija | -ohlapno držanje kriterijev uspešnosti-3D model ribe je narejen tako, da vidimo število plavuti, ne pa tudi njene oblike, določene strukture manjkajo- Obseg seminarja je 3 strani-odgovori v celih stavkih, ki pa so med seboj še vedno nepovezani- učenec ne zamudi roka oddaje seminarja- uporabi vsaj 3 vire literature | -dosledno držanje kriterijev uspešnosti brez presežka-3D model ribe z vsemi strukturami, ki pa niso najbolj jasno razvidne-Obseg seminarja od 3 do 4 strani- Odgovori v celih stavkih, ki so med seboj povezani- učenec ne zamudi roka oddaje seminarja- uporabi vsaj 5 virov literature | -držanje kriterijev uspešnosti, ki jih obogati z izgledom in povezanostjo celotnega izdelka- 3D model ribe ima jasno razvidne strukture in je dovolj natančen za določitev vrste- obseg seminarja je 4 strani brez strani z literaturo-učenec ne zamudi roka oddaje seminarja- uporabi vsaj 5 virov literature od katerih je en tuj vir |

**IZDELEK ODDATE V ENEM WORDOVEM DOKUMENTU, KI VSEBUJE:**

* **Začetno stran** (Ime in priimek, ime šole, datum in kraj ter ime izbrane ribe)
* **Povzetek** (1 DL)
* **Opis ribe** (2DL)
* **Slike 3D modela ribe**
* **Seminar** (2-4 strani)
* **Uporabljena literatura**

**Wordov dokument poimenujte: IME.PRIIMEK.RAZRED (npr: Nina.Novak.7.B)!**

**Izdelke pošljete na** **mitja.mocilar@guest.arnes.si** **, do 19.5.2020**